Suvituulian käsityöpaja: Piiitkät villasukat\nTyökaverini tilasi tyttärelleen ylipolven pituiset villasukat. Hetken mietin kyllä, että uskallanko ottaa tilausta vastaan kun en ole koskaan niin pitkiä tehnyt. Omaan jalkaan sovittaminen kyllä onnistuu, mutta ihan ventovieraalle ja vielä maksua vastaan... no rohkeasti lopulta otin haasteen vastaan. Eilen on sukat tilaajalle viety ja nyt sitten jännitetään pari viikkoa että tuliko niistä sopivat neidin jalkaan vai menikö purkutöiksi.\nOhjeeksi valikoitui Merja Ojanperän Sydämellisestä sukkakirjasta ohje Runotyttö. Vaikka itse ohje olikin monen sivuinen ja useampaakin kaaviota sai silmä kovana seurata, niin loppujen lopuksi todella hyvin laadittu ohjeistus. Aina tiesi mitä pitää tehdä. Eikä tuo etukäteen jännittänyt ranskalainen kantapääkään yhtään hullumman näköinen ole.\nVillasukissa on hauska kuviomuutos noin polven kohdalla. Ensin hieman ihmettelin sitä, mutta loppujen lopuksi sehän on juuri oikea. Katkaisee hienosti tuon pitkän kuvion ja tuo kokonaisuuteen hauskaa särmää. Lopulta kruunaa mielestäni nuo ihat nyörikikkarat. Noita kikkaroita täytyy kokeilla seuraaviinkin omiin sukkiin. Toki lyhytvartisempiin, mutta kuitenkin.\nSeuraava käsityö onkin jo puikoilla. Kesäiset puuvillasukat omalle äidilleni.\nMyös kässääkerhomme on heräilemässä talvihorroksestaan ja yhteisenä työnä on tarkoitus aloittaa kahden vauvapeiton tekeminen. Saapa nähdä mikä kuvio näihin loppujen lopuksi valitaan. Sen verran meitä on iso joukko, että valintaprosessikin vie ensin aikaa useamman viikon. Onneksi tulevat vauvat ovat vasta tulossa kesällä, joten ehdimme peitot saattamaan hyvissä ajoissa valmiiksi.\nLähettänyt Suvituulian käsityöpaja klo 7.21\nTunnisteet: 7 veljestä, käsityöblogi, käsityöt, merjaojanperä, neulottu, runotyttö, suvituulian käsityöpaja, tilaustyö, valmiit 2019, villasukat, ylipolvensukat\nBetween 17. huhtikuuta 2019 klo 18.10\nHienot sukat. Tuollainen kikkaranyöri täytyykin opetella. Hauska.\nTykkään Ojanperän sukkamalleista. Ei ollenkaan niin vaikeita, mitä ensikatsomalla näyttää.\nLiisan kotona 17. huhtikuuta 2019 klo 18.10\nKauniit sukat :) Varmasti on mieluiset saajalleen. Mukavaa pääsiäisen odotusta :)\nKruunuvuokko 17. huhtikuuta 2019 klo 21.42\nMaaritKoo 17. huhtikuuta 2019 klo 22.06\nKirsti Kaija 17. huhtikuuta 2019 klo 22.22\nOnpa ihanat sukat.\nKuvakehrääjä 18. huhtikuuta 2019 klo 9.17\nSartsa 28. huhtikuuta 2019 klo 20.34\nTosi kauniit sukat! Toi välikuvio on hauska yksityiskohta pitkässä kuvioinnissa. Koon tekeminen oikeaksi on aina haastellista; välillä onnistuu, välillä ei.\nNila 2. toukokuuta 2019 klo 10.03\nKerrassaan upeat sukat minä ottaisin mielelläni myös itsellenikin, niitä olisi mukava pitää hameen kanssa. Ohjekin miellytti .\nHensku - Sydämellistä 5. toukokuuta 2019 klo 10.16\nUpeat sukat! En ole koskaan itse tehnyt yli polven ulottuvia sukkia, mutta muutamat polvisukat kyllä :) Mukavaa alkanutta toukokuuta!\nSuvi K. 31. toukokuuta 2019 klo 22.53\nOnpa ihanat sukat :) hyvää kesää sinulle !\nKatri 11. heinäkuuta 2019 klo 21.12\nHenny Pavita 26. joulukuuta 2019 klo 4.54\nAnonyymi 19. tammikuuta 2020 klo 19.45


Paroc elementti myynti – Painekyllästettyä kestopuuta\nPAROC – elementtirakenteet täyttävät kaikki nykyisten rakennusstandardien vaatimukset. Palamattomuus ja jopa neljän tunnin palonkestoluokitus takaavat rakennusten paloturvallisuuden. Hyvä lämmöneristyskyky ilman kylmäsiltoja ja ensiluokkainen tiiveys takaavat, että energiatehokkuus on huippuluokkaa. Kustannustehokkaita uusia (II) laadun lämpöelementtejä joiden eristemateriaalina käytetään palamatonta mineraalivillaa.\nEristyskerroksen molemmin puolin on asennettu teräslevyt. Elementit ovat erinomaisia lämpimien varastohallien ja erilaisten lämpimi. Myydään Sandwich paneeli, elementti. Hanki Sandwich paneeli, elementti edullisesti Nettimarkkina.\nNyt myynnissä teräshallit Muu merkki lämpöelementti paroc – Viitasaari, Keski- Suomi. Klikkaa tästä kuvat ja lisätiedot. Ei kai sillä perustalla niin väliä ole, kunhan on suora ja koholla tallin lattiasta, niin ei villat kastu. Joutuuhan siihen tekemään kantavan rungon esim. Elementtien alle kannattaa laittaa u pelti helpottamaan asennusta ja pitämään veden pois.\nParempi vaihtoehto olisi tehdä kylmiön elementeistä , . Paroc elementtiin kiinnitys 9. Villaydin ja siihen liimatut teräsohutlevypinnat muodostavat yhdessä lujan komposiittirakenteen, joka täyttää ulkoseinille, väliseinille ja sisäkatoille asetetut lujuusvaatimukset. TARKASTELTAVAT KEVYTELEMENTIT. ARVOANALYYSI JULKISIVU ELEMENTTIEN VALINNASSA. Tuoteominaisuuksien painoarvot.\nSandwich- elementtejä valmistavan PPS:n koko henkilöstö siirtyy uuden omistajan palvelukseen. Kaupan lisäksi osapuolet ovat sopineet kaupallisesta yhteistyöstä, . Yksikivihinta- elementtityön monitoimiurakassa. Tämä kustannustehokkuus näkynee myös tuotteen hinnassa, en ole tosin.\nNyt taitaa puutavaran hinta olla pikkasen noususuunnassa, mutta siitä. Ilmoituksissa myydään käytettyjä, eri merkkisiä . Betonielementti maksaa rautoineen ja massoineen n. Voit muuttaa AutoCAD:n tulostustyyliä lataamalla tiedoston paroc. Plot Styles -tiedostosi sijaitsevat.\nSupreme Being (160K mainepistettä). Ryhmä: Jäsenet Viestit: 5K, Vierailut: 0. Suunnitelmissa 3-4neliöinen teollisuushalli Pluokituksin, onkos muilla sandwich- elementtejä kuin thermisol ja niglos 😕 Kaveri teki kokolämpimän hallin 1mm paksuista käytetyistä paroc – elementeistä ja naputteli ulkovuoriksi paneeliverhouksen. Taitaa olla myyntimiehellä oma hallli ojassa. Rakennuksen arkkitehtuuri kuvastaa käyttäjänsä imagoa: klassista tai modernia, vaikuttavaa tai vaatimatonta tai jotakin aivan muuta. Käytännössä ulkoasu muodostuu erilaisten pintojen, linjojen, muotojen ja värien yhdistelmästä.\nHuippulaadukkaat Izopanel sandwish-uretaanielementit soveltuvat erinomaisesti toimitilojen, urheiluhallien ja teollisuusrakennusten seinien ja kattojen rakennusmateriaaliksi.\nPrev Puunkantoteline prisma\nNext Kattotelineet kattokaiteisiin


Soini - Blogivirta.fi\nTänään on 20.03.2019 05:31 ja nimipäiviään viettävät: Aki, Kim, Joakim ja Jaakkima. Käytämme EVÄSTEITÄ | MOBIILIVERSIO M.BLOGIVIRTA.FI\n» Lue blogi... Julkaistu: 21.09.2018 09:45 · Päivitetty: 21.09.2018 13:41\nTimo Soinille esitettävä välikysymys aborttiasiasta sopii oppikirjamateriaaliksi. Välikysymys on epäasiallista kalastelua. Soini on toiminut hänelle kuuluvan ilmaisunvapauden (sananvapaus) puitteissa. Jos asiasta olisi vähintäkään epäselvyyttä, sanon jälleen kerran mahdollisimman selkeästi, että Soinin kanta abortteihin on mielestäni väärä, monia loukkaava ja sitä ei voi kannattaa. Lisäksi se on mielipiteeni mukaan lähes yhtä tuhoisa kuin katolisen kirkon kanta. En muuten ole täysin vakuuttunut siitäkään, ettei tämä Soinin tapaus sisältäisi poliittista laskelmaa. Lakimiehen tulkintaani se ei vaikuta. Tapaus on kirjoittamisen arvoinen, koska sananvapautta tarvitaan etenkin ”väärien mielipiteiden” turvaamiseen. Esimerkiksi minusta islam on uskontona alkeellinen ja senkin vuoksi epämiellyttävä, toisella tavalla kuin esimerkiksi buddhalaisuus, hindulaisuus tai jainilaisuus, joita en liioin kannata. Niitä suojaa uskonnonvapaus. En näe ongelmaa siinä, että väkivaltaisuuksiin yllyttävä islamin edustaja tuomitaan rangaistukseen. Jokin osa vihapuheesta rankaisemisen pilkkaamisesta johtuu tässä käsitteiden sekoittamisesta. Yhdysvalloissa (ja Venäjällä) litteralismi on suosiossa. Erinäisiä asioita tulkitaan kirjaimellisesti. Tuon menetelmän vastakohta on mm teleologinen tulkinta, jossa päämäärä eli esimerkiksi kiellon syy saa suuren merkityksen. Telelogiakaan ei ole usein hyvä. Ylinopeudesta pysäytetty saattaa sanoa poliisille: tie oli tyhjä; kukaan ei ollut vaarassa. Tuo on vetoamista nopeusrajoituksen määräämisen tarkoitukseen. Siinä pitäisi ottaa huomioon kompetenssi. Sakotettavalla ei ole sen enempää kuin sakottajallakaan oikeutta ryhtyä määrittelemään lainkohdan tulkintaa vetoamalla sen tavoitteisiin. Tuomioistuin voi tehdä sitä, mutta periaatteessa asia kuuluu eduskunnalle. Soinin tapauksessa oikeuskansleri sanoi ratkaisussaan aika suoraan pitävänsä Soinin menettelyä epäasiallisena. Niin minäkin pidän. Oikeuskansleri katsoi, ettei menettely anna aihetta muuhun. Olen samaa mieltä. Takan on harkintaperuste, joka on ongelmallinen. Jokin asia ei ole jotain, esimerkiksi naisten halventamista, mutta se voi ”luoda mielikuvan” tai ”antaa sellaisen käsityksen”. Tavallisimmin tätä perustelua käytetään virkamiehen tai muun henkilön esteellisyyttä pohdittaessa. Henkilö ei ole esteellinen, mutta tarkemminkin miettien hän vaikuttaa esteelliseltä. Etenkin diplomatiassa piiloviestit ovat tavallisia. Soinin jutulla on edeltäjä. Ulkoministeri Holsti törmäsi epäluottamukseen ja menetti tehtävänsä. Tilalle tuli Eljas Erkko, ja vuosi oli 1938. Holsti vastusti Hitleriä eikä varsinkaan viinaa juoneena peitellyt vastenmielisyyttään natsismia kohtaan. Hän ajoi aktiivista keskusteluyhteyttä Neuvostoliittoon. Se oli todellinen syy. Virkamiehen asema on vaikea. Mitä tehdä, jos uskonnon ja maailmankatsomuksen opettaja tapaa oppituntien ulkopuolella ylistää oppilailleen omaa ateismiaan? Vastaus: en oikein tiedä. Kemppinen Blog\nAvainsanat: esteellinen esimerkki edustaja eduskunta blog asema anna aika soini sananvapaus puita poliittinen poliisi ottaa opettaja ongelmallinen ongelma oikeus oikeuskansleri neuvostoliitto mitä mielipide loukkaava kirkko kirjoittaminen kirjaimellisesti kemppinen katolinen islam hän henkilö vihapuhe vastaus vastakohta vaikuttaa vaikuta vaikea uskonnonvapaus uskonto ulkopuolella ulkoministeri tässä tuomio tuomioistuin tulkita tulkinta tuli todellinen timo tie tehtävä tarkoitus tapaus tapa takka syy suosio suoja oikeuskäytäntö usa väärä väkivaltaisuus vuosi voi virkamies viina


Design House Stockholm Work Lamp valaisin, musta | Käytetty design | Franckly\nWork Lamp valaisin, musta\nWork-valaisimen idea on lähtöisin autotalleista ja työhuoneilta - käytännöllinen valonlähde, joka likaisessa ja rähjäisessä ympäristössä on aina käden ulottuvilla. Sähköpistokkeella varustettu valaisin voi roikkua katosta, lojua lattialla tai työpöydällä. Form Us With Love -suunnittelijaryhmä halusi työstää rumasta työlampusta sisätiloihin sopivan jokapäiväisen esineen. Perinteinen malli vaati kuitenkin hieman hienosäätöä: hatara teräslanka tarvitsi sitkeyttä, lujuutta ja enemmän hienostuneempia kulmia. Lopputuloksena syntyi tehdasvalmisteiselta näyttävä, ulkomuodoltaan viimeistelty valaisin, joka kuitenkin on varustettu ripauksella luovuutta ja asennetta. Work-valaisimen alkuperäinen tausta on yhä näkyvissä – se erottuu joukosta uudessa ympäristössään. Sen kapinallista asennetta voidaan säätää luonnollisesti himmentimen avulla.\nKorkeus: 12,2 cm\nJännite: max 60 W\nJohdon materiaali: Muovi\nForm Us With Love on ruotsalainen muotoiluyritys. Jonas Pettersson, John Löfgren ja Petrus Palmér perustivat yrityksen vuonna 2005. Form Us With Love pyrkii töissään kyseenalaistamaan totutun. Yritys toimii yhteistyössä erilaisten yritysten kanssa ja kehittää jokapäiväisiä käyttöesineitä, huonekaluja ja valaisimia.\nDesign House Stockholm on toiminut pelkistetyn pohjoismaisen designin lipunkantajana vuodesta 1992 lähtien. Brändin muotoilufilosofia kiteytyy mottoon: ”Älä tee mitään, jollei se ole sekä tarpeellista että hyödyllistä, mutta jos se on sekä tarpeellista että hyödyllistä, älä epäröi tehdä siitä myös kaunista”.\nUltima Thule kuohuviinilasi 18 cl\nSatula pussilakanasetti, vaaleanpunainen\nSiro+ tuoli, tammi - musta nahka\nYuh lattiavalaisin, valkoinen\nUnder the Bell riippuvalaisin 55 cm, harmaa


Vinttikoira toi itsestään esiin henkilökohtaisemman puolen – näin artisti avaa EP:tään raita raidalta | Klangi\nVinttikoira toi itsestään esiin henkilökohtaisemman puolen – näin artisti avaa EP:tään raita raidalta\nJulkaistu: 19.6.2019 / Kirjoittanut: Samuli Vienola\nTarkastelussa Vinttikoiran tuorein hengentuote.\nTaannoin Warnerin alle muuttaneelle Monsp Recordsille sainatulla Vinttikoiralla ei ole aihetta häpeillä julkaisutahtinsa puolesta. Kahdentoista kappaleen debyyttialbumi Reviiri näki päivänvalon viime vuonna, ja heti tänä vuonna Vinttikoira puski sen perään Salonkikelpoinen-nimeä kantavan EP:n.\nToukokuun lopussa julkaistulla EP:llä kuullaan kuuden kappaleen verran uunituoretta koiraa, joista Kaikki mun koirat sekä Entourage julkaistiin aiemmin sinkkumuodossa. Tuotannosta vastaa tuttuun tapaan pääasiassa K Henkka, ja EP:llä on äänessä hiljattain omaa soolomateriaaliakin julkaissut Aina.\nVarsinkin levyn viimeinen kappale on varmasti herättänyt monissa mietteitä. Onko Vinttikoiran hahmosta paljastumassa uusia, herkempiä piirteitä?\nKlangi päätti istahtaa hänen kanssaan alas ja käydä EP:n teemoja ja sanoituksia läpi, kappale kerrallaan. Päästetään koira hihnasta!\n”Tää on monitasoinen rakkaustarina puettu sellaiseen muotoon, että tyttö löytää kulkukoiran klubin edestä ja vie sen kotiin huomatakseen, ettei se oo sisäsiisti eikä osaa muutenkaan käyttäytyy. Tää tyttö päättää sit kuitenkin pitää tän koiran, kun se uskoo et se parantaa viel joku päivä tapansa. Biisi on Haamun ja K Henkan tuottama ja mukana on myös orgaanisia soittimia kitaran, basson ja saksofonin verran. Oon aina halunnut saksofonisoolon biisiin, kun se kuulostaa mun mielestä niin hyvältä ja onhan se maailman seksikkäin soitin, shoutout Aapo Soulanto. Tuntuu et se natsas tähän biisiin paremmin kun hyvin.”\n”Muilla on gang gang tai squad squad ja Gettomasalla on Lössi, mutten ollut kuullut kappaletta, missä jollain on entourage messissä. Ei tässä sen kummempaa sanomaa oo, halusin vaan tehdä korvamadoksi jäävän biisin, jossa on hyvä, kesäinen vaibi. Ja vaikka näitä ’mun possesta’ kertovia biisejä on maailman pullollaan, niin pitihän se oma korsi kantaa kekoon. Olen yrittänyt pyrkiä kokoajan johonkin eri suuntaan pois siitä kuuluisasta lokerosta. Arvostan esimerkiksi Ruudolfin ja Stepan viimeaikaisia liikkeitä, joissa samalla tavallaan otetaan tietoinen riski, kun musiikillisesti liikutaan pois siitä tutusta ja turvallisesta. En tosin tiedä onko kukaan mua alun perin pelkkänä räppärinä pitänytkään.”\n03. Naisasiamies (feat. Aina)\n”Tähän biisiin halusin vähän naisnäkökulmaa mukaan. Tää kappale kertoo miehestä, joka on tossun alla eikä nää ikinä kavereita ja niin poispäin, kaikki varmaan tuntee ihmistyypin. Mut koska nää asiat ei oo mustavalkoisia, niin halusin et tähän tulee myös se toinen näkökulma mukaan, se miltä siitä tyttöystävästä tuntuu. Naisasiamies on ehdottomasti omia suosikkeja tältä levyllä. Aina on huikee laulaja, ja se heittää hullun versenkin tässä biisissä. Tehtiin tää biisi alunperin neljä kertaa uusiksi eri taustoihin, mut ei saatu tekstiä ja biisiä . Hinkattiin esimerkiks Henkan kanssa yhtä biittiä varmaan puoli vuotta, mutta kun ei silti saatu sitä toimimaan ni sit pyörittelin jo vaihtoehtoa, et jätetään tää pois EP:ltä. Onneks sit lopulta saatiin homma skulaamaan.”\n”Tää oli levyn eka single ja ensimmäinen minkä julkaisin Monspilta. Biisi kertoo loppuunpalamisesta ja yhteiskunnasta, jossa ihmiset on enemmän suuren koneiston osia, kuin ihmisiä. Tää vois tavallaan olla kuin joku Elastinen-tyyppinen tsemppimuotoon puettu tulostavoite-anthem jollekin isolle yritykselle. Jos sä venyt tavotteen yli, niin seuraavalla kerralla tavoite tuplataan. Liian moni joutuu tähän systeemiin ja varsinkin yhä nuoremmat palaa loppuun, mikä on mielestä tosi huolestuttava kuva meidän ajasta.”\n05. Kaikki mun koirat\n”Jos joku ei oo jo huomannut, niin mä oon aika multiriimi-orientoitunut MC, ja halusin tehä biisin mis mä annan mennä vaan. Tää on ehkä lähimpänä sitä perinteistä hiphoppia tällä levyllä, mut tää silti istuu tähän kokonaisuuteen todella hyvin. Tokas verses myös pakko antaa respectii mun hovituottajalle K Henkalle: ”Jos puhutaan hetki tuotannost, ni lippu on korkeel, ei puoltangos / Ei ykskään biitti oo tenkkapoo, jos sen on tuottanu Henkka Koo.” Mul oli tää laini kirjoitettuna tosi pitkään ja tähän biisiin se oli hyvä heittää. Pitää myös mainita, että Kaikki mun koirat -kappaleen ympärille rakentui hyväntekeväisyyskampanja. Kappaleen striimeistä ja aiemman Reviiri-albumin myynneistä kerättiin varoja HESY:n eläimille. Se on toistaiseksi siistein tempaus, minkä oon musiikin parissa tehnyt. Siitä tuli todella hyvä mieli.”\n”Tää biisi on ainut levyltä joka on skrivattu kertaistumalta yhdessä yössä. Olin tosi ahdistunut, valvoin koko yön ja purin mielen päällä olevat asiat paperille. Mietin et tuleekohan siitä yhtään parempi fiilis ja siitähän synty ihan hyvä biisi. Nyt se on pois mun systeemistä. Kävin äänittää biisin eri biittiin, lähetin raidat nuorelle talentille Pyry Koskelle, joka teki taustan uusiksi tähän ja ymmärsi täsmälleen mitä tässä haettiin. Oon koittanu aina tuoda musaan mahdollisimman vähän henkilökohtaisia asioita, mut tää on hyvä kappale realisoimaan tätä Vinttikoiran hahmoa ja minua hahmon takana. Tässä kappaleessa äänessä on enemmän minä itse kuin Vinttikoira.”\nKategoriassa UutisetTägätty Aina Elastinen Gettomasa Haamu Pyry Koski Ruudolf Stepa Vinttikoira\nUudet Niket hiertävät jo, mutta Iben ja Melon rundi tien päällä jatkuu Samuli Vienola / 19.6.2019\nLöyly palaa levylafkana – ensimmäinen julkaisu ulos jo tällä viikolla Samuli Vienola / 19.6.2019


Kokenut etsijä: "Ihmeellistä, ettei Nelaa löydetty aiemmin"\n04.11.2015 klo 19:02\nVaikeakulkuista maastoa, jyrkännettä, sammalta ja silmänkantamattomiin jatkuvaa metsää. Sellainen on 27-vuotiaan tšekkiläisen Nela Utkinan löytöpaikka Espoon Nuuksiontiellä.\nNela Utkina löydettiin tänä aamuna, kun metsän kaatoa suunnitellut lähistöllä asuva mies oli ilmoittanut havainnostaan eteenpäin.\n- Kyllähän se koskettaa läheltä, siskon mies löysi hänet. Ei sitä olisi ikinä uskonut, että hänen ruumiinsa löytyy täältä. Itsekin olin monta kertaa kävellyt läheltä tapahtumapaikkaa ja juuri vähän aikaa sitten kävin sienestämässä noin 25 metrin päässä vainajasta, enkä huomannut mitään, nimettömänä pysyttelevä mies kommentoi Iltalehdelle.\nMiehen mukaan Utkinan ruumis olisi näkynyt melkein hänen kotitalolleen asti, mikäli metsä ei olisi siinä kohdassa ollut niin tiheää.\nAlueella on muutama talo, mutta kokonaisuudessaan seutu on erittäin rauhallinen, eikä sijaitse ulkoilureittien varrella. Lähiseudun toinen asukas kertoo asuneensa seudulla kymmenen vuotta ja törmänneensä vastaantulijaan vain kerran.\n- Tämä on hyvin rauhallista seutua. Viime aikoina olen toki nähnyt etsijöitä lähettyvillä. Hirveän surullista, että tällaista tapahtuu. Onneton sattuma, että ruumis löytyi juuri täältä, asukas kertoo.\nKeskiviikkoiltana Utkinan löytöpaikalla oli myös kokenut kadonneiden etsijä\nReino Savukoski on etsinyt kadonneita jo 26 vuotta. ANNA EGUTKINA\n- Se on kyllä ihmeellistä, ettei häntä ole aiemmin löydetty, kun tässä on pyörinyt helikopterikin ihan lähellä, mutta ei ole helikopteristakaan häntä havaittu. Enimmäkseen olemme häntä etsineet vesistöistä ja koirien kanssa käyty noin 800 metrin päässä täältä, Savukoski sanoo.\n26 vuotta kadonneita etsinyt Savukoski uskoi, että Utkina löytyy kyllä vesistöstä tai maastosta.\nKadonneen Etsintä -ryhmän toimitusjohtaja Jarkko Hyöppönen sanoo Utkinan löytymisen olevan helpotus, mutta iloinen hän ei missään nimessä ole.\n- Olisi ollut tietysti parempi, jos hän olisi löytynyt elävänä, mutta se oli kyllä hyvin pieni liekki mikä siinä enää paloi sen suhteen.\nKadonnut Nela löydettiin kuolleena Nuuksiosta


Pelaa Rise Of Olympus -kolikkopeliä Betsafella | 100% bonus\n5x5 kokoinen pelialue\nVoittoyhdistelmät rakentuvat vähintään kolmen samanlaisen merkin rykelmistä\nWild-symbolita ja ilmaiskierroksia\nVoitot täydentävät mittaria ja käynnistävät tehokaan Olympoksen viha -toiminnon\nErikoistoimintoja myös kierroksilla, joilta ei tule voittoa\nLisäkertoimia ja -pyöräytyksiä ilmaiskierrosten aikana\n10 000 kolikon maksimivoitto\nPlay´n GOn kreikkalaiseen jumaltarustoon pohjautuva kolikkopeli\n96,5 % voittoprosentti ja korkea varianssi\nMuinaiset kreikkalaiset uskoivat jumaliinsa järkähtämättömästi. Myös Play´n GOn Rise of Olympus -kolikkopelin sankareihin Zeukseen, Haadekseen ja Poseidoniin voi luottaa, sillä heidän mukanaan tuomat voittopotit ovat varsin meheviä. Linjavoittoon tarvitaan ainakin 3 samanlaista merkkiä ja suurempia voittoja saa 5 identtisellä symbolilla. Jotta voitto kilahtaisi pelitilillesi, on symbolien ilmestyttävä vaaka- tai pystysuoraan toistensa viereen. Kultainen Pegasosta esittävä kolikko toimii sekä wild-symbolina että pelin parhaiten maksavana merkkinä.\nAivan aluksi Rise Of Olympus -kolikkopelin kelat tulee käynnistää. Se onnistuu sekä tietokoneella että mobiilissa yhtä helposti – klikkaat haluamaasi panostussummaa ja painat käynnistyspainiketta. Panostusvaihtoehdot alkavat 0,20 eurosta ja nousevat aina 100 euroon asti. Kierrokset voidaan myös asettaa hyrräämään itsekseen tietyn kierrosmäärän. Automaattipeliin voi asettaa ehtoja, joilla kelat seisahtuvat. Tällaisia ovat esimerkiksi voitto- ja tappiorajat.\nRise of Olympus -videokolikkopelissä on 3 maailmaa. Näitä tähdittävät Zeus, Haades ja Poseidon – kukin vuorollaan ja omia erikoismerkkejään keloille viljellen. Zeus tuhoaa salamallaan kaksi symboliryhmää, Poseidon tuo keloille jokerin tai kaksi ja manalan valtias Haades muuttaa yhden symboliryhmän toiseksi. Aktiivinen jumalhahmo vaihtuu erikoistoiminnon käynnistyttyä. Nämä niin kutsutut Jumalan käsi -toiminnot aktivoituvat sattumanvaraisesti ei-voittavilla kierroksilla.\nPeruspelissä jumalia esittävillä merkeillä saatavat voitot täyttävät Olympoksen viha -mittaria. Mitan ollessa täynnä ei jumalia pysäytä mikään ja kelat täyttyvät vuoronperään käynnistyvistä erikoistoiminnoista. Sinulle tämä tietää runsasta voittosadetta.\nSekä Olympoksen viha -mittarin täyttäminen että ruudukon merkeistä tyhjentäminen aktivoivat ilmaiskierroksia. Ilmaiskierrosten aikana voitoilla on tavallista suurempi, kasvava kerroin. Ilmaispyöräytysten määrä vaihtelee 4, 5 ja 8 välillä kelojen vieressä aktiivisena olevasta jumalhahmosta riippuen. Voittomahdollisuudet kasvavat jälleen pelikassaa kuluttamatta.\nPlay´n GO on tarinallisten kolikkopelien mestari. Mukaansatempaava juoni täydentyy pikselin tarkoilla animaatioilla ja teemaan sopivalla, sykettä nostavalla taustamusiikilla. Räiskyvät erikoistoiminnot ja voitot eivät jää huomaamatta, vaikka rahat siirtyvätkin pelikassaasi automaattisesti. Pelikokemus on mutkaton ja viihdyttävä.\nRise of Olympus -kolikkopeli hemmottelee pelaajia paitsi kauniilla graafikoilla, myös lukusilla voittomahdollisuuksia ja -summia nostavilla erityisominaisuuksilla. Pelkästään kultaisen Pegasos-wildin näkeminen keloilla tuo hymyn huulille, mutta virne leviää entisestään, kun Zeus, Poseidon ja Haades ottavat vallan.\nKoska merkit putoavat ylhäältä alaspäin, symboleiden tuhoutuminen, vaihtuminen tai wildin ilmestyminen sekoittaa pakkaa niin, että voittoyhdistelmiä syntyy helposti vielä kierroksen päätettyäkin. Peräkkäiset voitot siirtyvät kerroinmittariin, ja sen täyttyessä potit nousevat. Jos saat peliruudukon tyhjenemään ilmaispyöräytyksen aikana, sinut palkitaan välittömästi 100-kertaisella voitolla.\nLisäksi kun voitot saavutetaan jumalia esittävillä merkeillä, Olympoksen viha -mittari täyttyy. Tällöin keloilla vuorottelevat kaikkien jumalten mahdit. Sekä voittokerroin mittari että Olympoksen viha -toiminnon aktivoimat tapahtumat pitävät huolta, että potit ovat tasolla, joka kelpaisi kaikkivaltiaallekin.\nRise of Olympus ei jätä sinua toimettomaksi edes kierroksilla, joilla voittoja ei tule. Tällöin Jumalan käsi -toiminto voi käynnistyy täysin sattumanvaraisesti. Peli sallii pienemmätkin panokset, ja on näin sopiva kaiken tyylisille pelaajille. Korkea volatiliteetti antaa ehkä voittojen odottaa itseään, mutta mahdollistaa myös suurempien summien keräämisen voittopottiin. Käynnistä kelat ja tunne kreikkalaisen taruston mahti!


Pujo kukkii lähes koko maassa – homeitiökausi on pahenemassa - Kotimaa - Helsingin Sanomat\nPujo kukkii lähes koko maassa – homeitiökausi on pahenemassa\nPujon ensimmäinen kukintavaihe kestää keskimäärin elokuun toiselle viikolla asti. Osassa maata ensimmäistä kukintaa seuraa toinen kukintakausi.\nKukkiva pujo voi aiheutta hankalia allergiaoireita. (KUVA: ERKKI RASKINEN HS)\nJulkaistu: 30.7.2016 18:04\nPujot kukkivat tällä hetkellä lähes koko maassa ja kasvin siitepölymäärät ovat kohtalaisia. Pohjois-Lapissa pujo ei ole kukassa.\nPujon siitepölymäärä saattaa vaihdella paikallisesti paljon. Siistillä ja hoidetulla kaupunkialueella sen määrä voi olla erittäin alhainen. Hoitamattomalla alueella siitepölyä voi puolestaan olla erittäin runsaasti.\nPujon siitepöly ei kulje kovinkaan pitkiä matkoja. Se liikkuu vain noin muutamia kilometrejä kukkivista kasveista. Siksi pujoallergiasta kärsivien olisi hyvä olla pujottomassa ympäristössä, jotta allergiaoireet helpottavat.\n”Pujoallergikon ei kannata tuoda sisälle pujon kanssa samaan ryhmään kuuluvia kukkia, kuten auringonkukkaa. Myös voikukka kuuluu pujon kanssa samaan ryhmään ja se aiheuttaa joillekin pujoallergisille oireita”, neuvoo erikoistutkija Anna-Mari Pessi https://www.hs.fi/haku/?query=anna-mari+pessiTurun yliopiston aerobiologian yksiköstä.\nKun kitkee pujoa, kasvi kannattaa poistaa juurineen. Niittäminen tai pinnallinen kitkeminen ei ole pujon poistossa kovin kannattavaa, sillä kasvin juuristo jää maahan ja se kasvattaa nopeasti uusia kukkivia versoja. Siksi juuristo on hyvä kaivaa lapiolla pois maasta.\nPujon ensimmäinen kukintavaihe kestää keskimäärin elokuun toiselle viikolla asti. Osassa maata ensimmäistä kukintaa seuraa toinen kukintakausi, kun kasvin uudet versot puhkeavat kukkaan. Toinen kukintakausi kestää elo- ja syyskuun vaihteeseen asti.\n”Pohjoisessa Suomessa toista kukintaa ei välttämättä tule, mutta eteläisessä Suomessa yleensä tulee”, Pessi kertoo.\nHeinien kukinta jatkuu koko maassa. Niiden siitepölymäärä vaihtelee tällä hetkellä vähäisestä kohtalaiseen, sillä heinien kukintakausi on kääntymässä kohti loppuaan. Allergiaoireita heinistä voi kuitenkin saada koko maassa.\nAllergikkoja kiusaavat myös homeitiöt, joiden määrä vaihtelee suuresti. Suomen eteläosissa homeitiöitä on nyt runsaasti ja keskiosissa kohtalaisesti.\n”Homeitiökausi on pahenemassa. Homeitiöiden määrässä on ollut alkukesästä lähtien suuria vaihteluja. Hellesäällä homeitiöitä on vähän ja myös rankka sade saa niiden määrän laskemaan. Lämmin ja kostea sää taas nostaa homeitiöiden määrää”, Pessi sanoo.\nPujo kukkii lähes koko maassa ja siitepölymäärät ovat kohtalaisia.\nHeinien kukinta on päättymässä ja siitepölymäärät ovat vähäisiä tai kohtalaisia.\nParhaillaan kukkiva järviruoko voi aiheuttaa allergisille oireita.\nHomeitiökausi on pahenemassa.


Turussa kehitetty pikatesti tunnistaa borrelioosin nopeasti | Paikalliset | Turkulainen\nPaikalliset 29.3.2018 9:58\nTurussa kehitetty pikatesti tunnistaa borrelioosin nopeasti\nSuomalainen yritys Reagena on nyt kehittänyt näiden menetelmien rinnalle uuden pikatestin, joka nopeuttaa diagnostiikkaa ja auttaa kohdentamaan antibioottihoidon sitä tarvitseville. Testin idean kehitti Turun yliopiston bakteeriopin apulaisprofessori, erikoislääkäri Jukka Hytönen, jonka tutkimusryhmä myös osoitti testin toimivuuden.\nUusi pikatesti mittaa aivoselkäydinnesteen CXCL13-pitoisuuksia, sillä korkea CXCL13-pitoisuus liittyy lähes yksinomaan hoitamattomaan borrelioosiin. Aivoselkäydinnesteestä määritettävä CXCL13-kemokiini onkin uusi tärkeä merkkiaine borrelioosin diagnostiikkaan. CXCL13-pitoisuus nousee borrelioosin alussa nopeammin kuin aivoselkäydinnesteen vasta-ainepitoisuus ja toisaalta se laskee nopeasti antibioottihoidon myötä.\n– Olemme osoittaneet, että pikatesti toimii erinomaisesti. Tähän perustuen ehdotamme, että borrelioosin diagnostiikkaa uudistettaisiin siten, että CXCL13-pitoisuusmittaus tehtäisiin heti aivoselkäydinnestenäytteen oton jälkeen. Nykyään käytäntö on ollut, että mittaus on tehty vasta päivien kuluttua, mutta uudella pikatestillä se on mahdollista tehdä nopeasti, Hytönen sanoo.\nUuden testin avulla antibioottihoito voidaan kohdentaa niille potilaille, joilla on ilmeinen borrelioosi. Hytösen mukaan tärkeä huomio on, että ripeästi aloitettu hoito vähentää borrelioosiin liittyvää jälkioireilua. Samalla vältytään tarpeettomilta, varmuuden vuoksi aloitetuilta hoidoilta, mikä on oleellista antibioottihoitoihin liittyvien haittojen minimoimiseksi ja bakteerien antibioottiresistenssin kehittymisen estämiseksi.


Home > Palvelut > Konsulaattipalvelut > Matkustusasiakirjat\nPassi on matkustusasiakirja ja henkilöllisyystodistus. Passin myöntäminen ja voimassaoloajan pidennys kuuluu sen konsulaattialueen passitoimistolle, jonka alueella Italian kansalainen asuu. Asumiseen ja matkustamiseen EU:n jäsenmaiden alueella riittää henkilökortti, jonka kotikunta Italiassa on myöntänyt. On kuitenkin aina suositeltavaa omistaa voimassaoleva passi ja henkilökortti.\nPassia haetaan oman konsulaattialueen passitoimistosta seuraavilla dokumenteilla:\n- passihakemus hakijan allekirjoituksella\n- kaksi samanlaista uutta passikuvaa (värikuvia, joissa katse suoraan eteen)\n- maassaoleskelulupa tai todistus asumisesta kyseisellä alueella.\n(Huom! Jotta Italian kansalainen saisi passin ulkomailla, on hänen oltava ilmoittautunut italialaisen kunnan A.I.R.E.:een)\nItalian kansalainen voi ulkomailla hakea passia tai passin voimassaoloajan pidennystä myös konsulaattialueella, johon hän ei kuulu. Tässä tapauksessa täytyy pyytää esteettömyystodistus oman konsulaattialueen passitoimistolta tai paikalliselta poliisiasemalta, jolla on valtuudet hakijan asuinalueella. Tavallisen passin voi uusia jo ennen voimassaoloajan päättymistä tai ennen kuin voimassaoloajan päättymisestä on kulunut enintään 6 kuukautta.\nUusien sääntöjen mukaan passi, joka on myönnetty 4. helmikuuta 2003 jälkeen, on voimassa kymmenen vuotta (ei enää viisi vuotta) ja kymmenen vuoden passia ei voi uusia voimassaoloajan päätyttyä. Tavallinen viiden vuoden passi, joka on myönnetty ennen 4. helmikuuta, on normaalisti voimassa ja sen voimassaoloaikaa voidaan pidentää enintään kymmenellä vuodella passin myöntämispäivämäärästä lähtien. Passin voimassoloajan pidennystä haetaan oman konsulaattialueen passitoimistosta seuraavilla dokumenteilla:\n- passin voimassaoloajan pidennystä koskeva hakemus hakijan allekirjoituksella\n- vanhentunut passi\nPASSIN KATOAMINEN TAI VARKAUS\n1. Suomessa asuvat Italian kansalaiset\nKansalaisen täytyy hakeutua passitoimistoon mukanaan seuraavat dokumentit:\n- paikalliselle poliisiasemalle tehty rikosilmoitus passin katoaminen tai varkaudesta\n- maassaoleskelulupa tai todistus asumisesta kyseisellä alueella\n2. Italiassa ja muualla asuvat kansalaiset\nJos Italian kansalainen joutuu hätätilanteeseen (esim. kansalainen on turistina matkalla ja hän hukkaa tai häneltä varastetaan passi ja hänen täytyy matkustaa pian) ja aikaa ei ole, jotta poliisi tai pääkonsulaatti myöntäisi esteettömyystodistuksen uuden passin myöntämiseen, silloin pääkonsulaatti myöntää ”Documento di Viaggio:ksi" kutsutun dokumentin, joka on voimassa vain paluumatkan ajan Italiaan. Saadakseen kyseisen matkustusasiakirjan, täytyy passitoimistoon toimittaa seuraavat dokumentit:\n- paikalliselle poliisiasemalle tehty rikosilmoitus passin hukkaamisesta tai varkaudesta\n- 2 samanlaista uutta passikuvaa (värikuvia, joissa katse suoraan eteen)\n- alkuperäinen lentolippu, jossa vahvistettu lähtöpäivä\nITALIAN PASSI: UUSIA SÄÄNTÖJÄ DIGITAALISISTA SORMENJÄLJISTÄ\nEY:n asetuksen N:o 2252/2004 määräysten perusteella, 15. helmikuuta 2010 lähtien uutta Italian passia hakevan Italian kansalaisen on saavuttava henkilökohtaisesti Italian suurlähetystön konsulaattiosastoon sormenjälkiensä tallentamiseksi.\nTäten yllä mainitusta päivämäärästä lähtien Italian kansalainen ei saa enää lähettää postitse passin myöntämiseksi tarvittavia dokumentteja, vaan ne on toimitettava henkilökohtaisesti Italian suurlähetystön konsulaattiosastoon. Jos passia hankkiva italian kansalainen ei saavu henkilökohtaisesti konsulaattiin, hänelle ei voi myöntää passia.\nUusia normeja alaikäiselle myönnettävän passin voimassoloajasta\nAlle 3-vuotiaille myönnettävän uuden elektronisen passin voimassaoloaika on 3 vuotta ja alle 18-vuotiaille myönnettävän uuden elektronisen passin voimassaoloaika on 5 vuotta. Täysi-ikäiselle myönnettävän passin voimassaoloaika pysyy muuttumattomana (10 vuotta).


Koronavirustartunta koulun henkilökuntaan kuuluvalla nyt Sipoossa – oppilaita varotoimena karanteeniin – Päivän Lehti\nvko 22 Perjantai 29.5.\nKoronavirustartunta koulun henkilökuntaan kuuluvalla nyt Sipoossa – oppilaita varotoimena karanteeniin\nUutiset\t19.5.2020 16:36 Päivän Lehti\nKoronavirustartuntoja ja altistuksia uutisoidaan tapahtuneen nyt useita kouluympäristössä. (Kuva Fotolia)\nSipoon Gumbostrands skolan oppilaita on joutunut karanteeniin koronavirusaltistuksen takia.\nKORONAVIRUS Sipoon Gumbostrands skolassa on todettu yhdellä henkilökuntaan kuuluvalla koronavirustartunta. Altistuksen takia 13 oppilasta on asetettu varotoimena karanteeniin ja he siirtyvät etäopetukseen. Altistuneet oppilaat ovat samasta opetusryhmästä.\nSipoossa on lisäksi suositeltu Söderkulla skolan 4.-6. luokka-asteen oppilaita siirtymään tilapäisesti etäopetukseen, koska merkittävä osa Söderkulla skolan opettajista ja koulunkäynninohjaajista on karanteenissa oltuaan kontaktissa koronavirustartunnan saaneeseen henkilöön.\nVain hieman aikaisemmin uutisoitiin, kuinka Mäntsälän kunnan opetustoimen henkilökuntaan kuuluvalla on todettu koronavirustartunta. Kirkonkylän koulussa altistuneet oppilaat on asetettu kotikaranteeniin, yhteensä karanteeniin asetettiin 11 lasta. Aikaisemmin Porvoon Linnajoen koulun oppilaalla on todettu koronavirustartunta, tartunnalle altistui 17 oppilasta ja 4 koulun opettajaa.\nHelsingissä Itäkeskuksen peruskoulussa on asetettu yksi oppilas ja kaksi koulun henkilökuntaan kuuluvaa kotikaranteeniin koronavirusaltistuksen vuoksi. Kannelmäen peruskoulussa on puolestaan asetettu 14 oppilasta ja neljä koulun henkilökuntaan kuuluvaa kotikaranteeniin.\nLue myös: Uusi koronavirustartunta opetustoimen henkilökuntaan kuuluvalla – useita oppilaita karanteeniin\nSTM selvitti kasvosuojusten käyttöä – ”Teoriassa voi jossain määrin ehkäistä käyttäjää levittämästä virusta”\nUutiset\tPoliisi löysi kuolleen nuoren miehen hiekkakuopalta – yleisövihjeitä pyydetään\nIltasanomatUnkarin hallitus kaipaa suomalaistutkijalta anteeksipyyntöä diktatuuripuheista\nMTV UutisetTämä kaikki muuttuu 1. kesäkuuta: 5 iloista asiaa, jotka ovat ensi maanantaista lähtien jälleen sallittuja!\nHelsingin SanomatYhdysvallat | Poliisiväkivallasta käynnistyneet protestit leviävät Yhdysvalloissa, Minneapolisissa mielenosoittajat sytyttivät poliisiaseman tuleen – Osavaltion kuvernöörin tiedotustilaisuus on alkamassa\nTurun SanomatTurun Sanomat taas yt-neuvotteluihin\nYleYpäjän orihevoset pääsivät kesälaitumelle ja taistelu johtajuudesta alkoi - Tätä hetkeä on odotettu!\nLue seuraavaksi Koronavirustapaus ja karanteeni jälleen Sipoon kouluissa – tartunnan saanut on nyt oppilas


500 kiloa lihaa: 06/2011 - 07/2011\nLähettänyt M klo maanantaina, kesäkuuta 27, 2011 Ei kommentteja:\nOttaisinko hevosen omaan pihaan?\n(Toiveuusinta, päivitty muutamalla uudella havainnolla)\nYhä useampi hevosenomistaja haluaa hevosensa syystä tai toisesta "omaan pihaan". Syitä on monia: Huonoon palveluun ja/tai hoitoon kyllästyminen täysihoitotalleilla, halu pitää hevonen lähellä kaiken aikaa, vanha mukava raha.\nPurkaa alamme viimeisestä kohdasta. Raha. Täysihoitotallit nostavat vuokriaan sitä mukaa, kun työvoimakustannukset, kuivikkeiden ja heinän hinnat - sähkön tai veden hinnoista puhumattakaan - nousevat. Köyhä hevosenomistaja laskee, että oma polle käyttää satasen edestä rehua ja kuiviketta kuukaudessa. Maneesitallilla hevosen täysihoito maksaa helposti 600€/kk. Kotihoito on siis merkittävä säästö, onhan?\nVaikka asuisit jo valmiiksi maalla ja tontillasi könöttäisi esim. hyväkuntoinen vanha kivinavetta, joka suorastaan kutsuu tuomaan hevoset kotiin, saattaa toteutus muodostua yllättävän hankalaksi. On haettava lupia ja tehtävä rakennukseen muutoksia. Helposta ja nopeasta hevosten kotiin ottamisesta saattaakin tulla yllättävän vaikeaa - ja kallista.\nVanhat navetat ovat yleensä nykysäädösten mukaan reilusti liian matalia hevosten pitoon. Siispä kattoa korottamaan. Tee-se-itse-mies tai -nainen saattaa suoriutua urakasta melko vähäisin kustannuksin mikäli ei laske omalle työlleen hintaa. Kädettömämpi palkkaa ammattilaisen - ja maksaa.\nIlmanvaihto on usein seuraava pulma. Navetasta löytyy pari laudoilla peitettyä pienen pientä tuuletusaukkoa. Laudat pois ja ilma liikkumaan, sano. Vaan missä vika, kun kosteus edelleen tiivistyy navetan seiniin ja herkimmät hevoset oireilevat kun heinä- ja kuivikepöly ei poistu ja ilman ammoniakkipitoisuudet ylittävät kaikki raja-arvot?\nEnnen vanhaan kosteutta ei niinkään osattu pitää eläimille haitallisena kunhan vain lämpöä riitti. Nykyään ollaan sitä mieltä, että ulko- ja sisäilman lämpötilaeron tulisi olla mahdollisimman pieni. Talliin suositellaan vain sen verran lämpöä, ettei vesi jäädy. Lämmön ei siis tarvise nousta talvella kymmeniä asteita plussan puolelle. Liika kosteus puolestaan on pelkästään haitaksi ja altistaa hevosen hengityselinsairauksille ja saa homeet ym. kasvamaan.\nVanhoja navettoja ei nyt vaan ole suunniteltu mahdollisimman hyvää ilmanvaihtoa silmällä pitäen. Vaihtoehtoina ovat ilmanvaihdon lisääminen joko rakenteellisesti tai koneellisesti. Kumpikin vaihtoehto maksaa rahaa.\nValmiin ulkorakennuksen omistajankin kannattaa siis varautua merkittäviin kustannuksiin tehdessään rakennuksesta hevosille kelvollista. Asianmukaisten tallitilojen ja rehuvaraston rakentamiseen omalle tontille alusta asti saa myös varata euroja ihan kivan määrän.\nEnsialkuun tarvitaan rakennuslupa. Luvat, kuvat ja vastaava rakennusmestari ovat ensimmäiset kulut.\nPian päästäänkin jo alkuun eli perustusten tekoon: Kaivu, sorat, hiekat, valut, putket, kaivo, eristys, laitevuokrat, työ.\nTallirakennuksen runko ja katto: harkkoa tai sahatavaraa monen rahan edestä, eristys, ovet, ikkunat, työ.\nSisätilat: lattiavalut, karsinaelementit metallia tai sahatavaraa, sähköt, putkityöt, sisätilojen maalaus/kalkitseminen, ruoka- ja juomakupit, suolakivitelineet(!), jyrsijänpitävät rehunsäilytysastiat, kalterit ikkunoiden eteen, työ.\nItse tallirakennuksen lisäksi tulevat vielä lantalan-, tarhan- ja laitumentekokustannukset sekä tietysti rehukustannukset. Hyvin tehtyjen eli salaojitettujen ja pohjakankaalla "vuorattujen" tarhojen ja ratsastuskentän rakentamiskustannukset ovat pohjan osalta yllättävän suuret, satoja euroja neliöltä. Lisäksi tulevat vielä aitausmateriaalit - ja ne työkustannukset.\nKun tallirakennus ja tarhat ovat valmiina, alkaa rahanmeno olla hallinnassa, mutta ongelmat ovat vasta alussa.\nMistä pienostaja saa edullisesti heinät, kaurat ja kuivikkeet?\nKuka korjaa hevosten aidoille ja karsinoille tekemät vauriot?\nMiten laidunta hoidetaan?\nMistä tunnistaa hyvän kengittäjän? Kuinka saan sen käymään meillä vain kahden hevosen takia?\nRatsastuskentän hoito ja sen kustannukset?\nJos haluan lomalle tai kyläilemään, kuka hoitaa hevoset?\nMutta siltikin, ah, kuinka idyllistä tuleekaan olemaan seurata omien hevosten kirmailua laitumella (kunhan laidun on ensin perustettu eli kynnetty, kylvetty ja lannoitettu. Realistisesti ajatellen saat hevoset omalle laitumelle vasta toisena tai kolmantena kesänä laitumen perustamisen jälkeen) ja ratsastaa kesäillassa.\nValitettavasti päivätöiden jälkeen toinen mokoma kuluu helposti tallitöissä omassa pihassa. Perussiivouksen lisäksi voit luottaa siihen, että aina löytyy pientä korjattavaa. Karsinanlaitaa on pureskeltu, aitaa rikottu, vesipumppu oikuttelee, hevosissa on pintanaarmuja tai vakavampaakin vaivaa, kenttä pitää lanata ja koska se kengittäjä oikein suvaitsee saapua.\nRatsastuskertojen välillä voi helposti vierähtää useampikin kuukausi. Silloin allasi on lomastaan perusteellisesti nauttinut ja kaiken osaamansa autuaasti unohtanut ratsun irvikuva, joka on jäykkä ja jopa suorastaan yhteistyöhaluton. Nauti siinä sitten ratsastuksesta.\nMaastoilunkin voit unohtaa, sillä todennäköisesti juuri sinun naapurissasi asuu hevosvihaaja, jonka maille ei kaviokkaalla ole asiaa. Voit toki vedota jokamiehen oikeuteen, mutta pidemmän päälle saatat sillä itsesi vain hankaluuksiin, sillä olet todennäköisesti hevosinesi uusi seudulla ja naapurisi sukulaiset ovat isännöineet siellä jo satoja vuosia kiemurrellen kaikkiin kunnan luottamustehtäviin. Jos et tanssi naapurin pillin mukaan, saatat pian huomata, että juuri sinun pihatiesi jää talvella auraamatta eikä kukaan parinsadan kilometrin säteellä myy sinulle heinää.\nKirjoittajan mielestä hevosta tulisi olla laitonta pitää yksin. Vasta kolme hevosta on lauma, mutta kolmen porukassa yksi hevosista jää helposti kolmanneksi pyöräksi. Viisainta on siis mitoittaa talli ainakin neljälle hevoselle. Kotitalliin tulee helposti keräiltyä hevosia ("kyllähän viisi menee siinä kuin neljäkin") tai otettua vuokralainen, jotta kustannukset pysyisivät kurissa.\nVuokralaisia ottaessa päästät helvetin irti: Pian koet omakohtaisesti ne asiat, joiden takia päätit alunperin laittaa oman tallin. Vuokralaiset vaativat sitä, tätä ja tuota. Et ole ensimmäinen, jolta vaaditaan hevosten yksintarhausta, suojien pukemista tarhaan tai loimitusta säällä kuin säällä. Ainakin yksi mahdoton asiakas kuuluu kalustoon jo tilastotasolla. Vaihtoehtoisesti otat vuokralaisen, hevonen saapuu, etkä näe vuokralaisesta enää vilaustakaan saati saa koskaan rahojasi. Sinulla on ristinäsi x-määrä hevosia, joita hoidat kuin omiasi, omilla rahoillasi, etkä eläinsuojelumääräysten takia pääse niistä eroon oikein millään.\nLyhyesti sanottuna ihminen, joka haluaa pitää hevosensa kotona, tarvitsee ennen kaikkea\nb)tietotaitoa (millaista on hyvälaatuinen heinä, koska kutsutaan eläinlääkäri, millainen pohja ratsastuskentässä on oltava),\nc)pitkää pinnaa ja sosiaalista osaamista sekä\nd)tukiverkoston, joka mahdollistaa loman pitämisen ja elämän oman tallipihan ulkopuolella.\nLähettänyt M klo lauantaina, kesäkuuta 18, 2011 Ei kommentteja:\nTunnisteet: faktat, kurnutusta


Suomalainen WRC-tähti tuskaisessa tilanteessa - "Olen tarjonnut omaa rahaa kaiken mitä pystyn" – Rallit.fi\n13.8.2020 14.8.2020 Aki Hietavala\tM-Sport Ford, Rallin MM-sarja, Teemu Suninen\nTeemu Sunisen ja Esapekka Lapin edustama M-Sport Ford antaa rajusti tasoitusta kilpakumppaneilleen Toyotalle ja Hyundaille rallin MM-sarjassa, kun kausi käynnistyy uudestaan syyskuun alussa uudella Viron osakilpailulla.\nTommi Mäkisen johtama Toyota sekä korealaisvalmistaja Hyundai ovat testanneet kalustoaan kesän aikana useaan otteeseen, ja varsinkin Hyundai on ajanut myös monta pienempää kansallista kisaa testimielessä. Sen sijaan M-Sportin kalusto on seisonut tallin päämajassa Cumbriassa sitten maaliskuun Meksikon MM-rallin.\n– Me testaamme Englannissa yhden päivän. Siellä on semmoista liuskekiveä, sadetta ja mutaa luvassa. Eli ei ihan samankaltaista kuin Virossa tulee olemaan, Suninen valottaa M-Sportin testisuunnitelmaa Rallit.fille ennen Viron rallia.\n– Aika kaukana se on ensimmäisen MM-rallin olosuhteista. Ei taida olla kuin 2000 kilometriä välissä, tätä nykyä Virossa asuva Suninen jatkaa.\nEnnen koronataukoa Suninen ajoi Meksikossa komeasti kolmanneksi. Pandemian aiheuttamat taloushaitat M-Sportille ovat kuitenkin pitäneet huolen siitä, ettei Sunisen ole tarvinnut edes haaveilla tärkeistä ajokilometreistä WRC-autolla.\n– Tavallaan haastava paikka siinä mielessä, että on kuitenkin podium alla, mutta autoa ei saa. Meksikossa edellä oli vain kaksi maailmanmestaria, että ei meidän vauhti huonoa ole ollut. Vaikea se on kehittyä tai olla muiden edellä, jos ei pääse ajamaan, Suninen huomauttaa.\n– Muut kun testaavat koko ajan, niin he menevät myös eteenpäin. Itsellä se ajamisen kehittyminen on ollut aika haastavaa. Vaikea sanoa, kuinka pitkään menee, että pääsee samalle tasolle kuin ennen taukoa.\nVirossa on edessä äärimmäisen nopeat sorapätkät. Se on kova paikka, kun testiä ei ole päässyt ajamaan yhtään.\n– Viro on maailman nopein kilpailu, missä pitää olla ensimmäisestä metristä saakka hereillä. Se vaatisi kaikista kovimman luottamuksen, joten lähtötilanne ei ole helppo. Joudumme heti sinne syvään päähään. Saa nähdä, miten poika pärjää, jokelalainen toteaa.\n– Se Englannin testipäiväkin on vaarassa koronan takia. Englanti on ollut aivan limitillä, että saako sinne mennä ja jos menee, niin sitten pitäisi olla karanteenissa. Olen kyllä kyseenalaistanut vahvasti, että miksi siellä testataan.\nSunisen tallikaveri Esapekka Lappi yritti jo ajaa osin omakustanteisesti viime perjantaina testiä Jämsän Hallissa JanPro Racingin Fiesta WRC:llä. Homma kuitenkin katkesi turbovikaan, jonka myötä myös viime lauantain Jämsän pienoisralli jäi väliin. Myös Suninen on ollut valmis tulemaan vastaan taloudellisesti, mutta lompakon paksuus ei ole riittänyt.\n– Budjetti tässä on tietenkin takana. Olen tarjonnut omaa rahaa kaiken mitä pystyn. Se ei vaan ole riittänyt. Taksamittari pyörii liian vinhaa vauhtia minun palkoille, Suninen sanoo.\n– Kaikin keinoin olen yrittänyt, että pääsisi ajamaan. Tehdas on ollut aivan seis.\n← Turkin MM-rallista viimein lisätietoa – edessä tynkäkisa rajuissa olosuhteissa\nSaksan MM-ralli toteutumassa sittenkin? Hyundain WRC-tähti testasi viinitarhoilla (videot) →


Omahuone, jaettu kph , kerrostalo, 672 €/kk, 21 m²\nViihtyisä kalustettu huone kolmelle hengelle. Huoneen varustukseen kuuluu jääkaappi, mikro, kahvin- ja vedenkeitin sekä televisio. Työskentelyä varten on pöytä ja tuolit. Nopea WiFi vapaasti käytettävissä. Hostellissa on asukkaiden käytössä oleskelutiloja ja yhteiskeittiöitä ruuanlaittoa ja ateriointia varten. Käytävillä on suihkuhuoneet erikseen miehille ja naisille. Pyykkituvassa voit pestä vaatteesi ja siivouskomerosta voit lainata siivousvälineitä. Rakennuksessa ei ole hissiä, mutta sen sijaan siellä on käytännöllinen koodilukkojärjestelmä, eli erillistä avainta et tarvitse. Sijainti rauhallisella paikalla Otaniemessä, Keilaniemen ja Kehä I:sen lähellä takaa hyvät yhteydet ympäri pääkaupunkiseutua. Pihan yhteydessä tilaa myös pysäköinnille


Urheilukeskusta pyritään kehittämään jatkossakin hiihtopaikkana | Lahti.fi\nEtusivu Ajankohtaista Uutiset Urheilukeskusta pyritään kehittämään jatkossakin hiihtopaikkana\nUrheilukeskusta pyritään kehittämään jatkossakin hiihtopaikkana\nLahden urheilukeskuksessa tehty latu-urien levennys on vaikuttanut muinaismuistoalueeseen. Museovirasto on tehnyt poliisille tutkintapyynnön asian selvittämiseksi. Vahingoista huolimatta Urheilukeskusta halutaan kehittää hiihtourheilu- ja kilpailupaikkana.\nLahden urheilukeskuksen alueen asemakaavassa hiihtostadion on määritelty suojelukohteeksi ja valtakunnallisesti merkittäväksi rakennetuksi kulttuuriympäristöksi. Museoviraston 10.5.2016 järjestämässä maastotarkastuksessa ilmeni, että noin 15 vuoden 1918 sisällissodan ampumapoteroa on vahingoittunut muutostöissä.\nMuseoviraston mukaan Kisatulikukkulaa lukuun ottamatta muinaisjäännöksille koituneet vahingot ovat vähäisiä. Osa Urheilukeskuksessa aiheutuneista vahingoista on tapahtunut ennen vuotta 2010.\nTiedonkulku ollut puutteellista\nLahden kaupunki on antanut lausunnon Museovirastolle Urheilukeskuksen latu-urien leventämistä koskevista muutostöistä. Lausunnossa todetaan, että maisematöiden osalta lupaprosessissa on ollut puutteita. Museovirasto on tehnyt poliisille tutkintapyynnön muinaisjäännöksen vahingoittamisesta.\n- Museovirasto on kulttuuriperintöalan asiantuntijana ja valvovana viranomaisena päätynyt rajattuun tutkintapyyntöön Kisatulikukkulan osalta, toteaa sivistystoimialan johtaja Tiina Granqvist.\nMuseoviraston tutkintapyynnössä todetaan myös, että vahinkoihin on osaltaan vaikuttanut myös puutteellinen tiedonkulku ja kartta-aineisto ja se, että kohteita ei oltu merkitty maastoon.\nLahti kehittää lupaprosessia\nLahden kaupunki on jo ryhtynyt toimiin urheilukeskuksen alueen lupaprosessin tarkistamiseksi. Tulevaisuudessa alueella suoritettaviin toimenpiteisiin tulee hakea rakennusvalvontaviranomaisen lupa ja hakemukseen tulee liittää Kaupunginmuseon ja ympäristöpalveluiden lausunnot.\nLahden kaupungin tavoitteena on, että Urheilukeskusta voidaan hyödyntää ja kehittää jatkossakin hiihtourheilu- ja kilpailupaikkana. Sekä kaupunki että Museovirasto näkevät, että muinaisjäännösten suojelu ja hiihtokilpailutoiminta ovat sovitettavissa yhteen alueella.


Poliisi pidätti 55-vuotiaan kreikkalaismiehen kahden siirtolaisen ampumisesta Lesboksen saarella - Uusi MV-LehtiUusi MV-Lehti\nJulkaistu 25.04.2020 12:25, 11386 lukukertaa\nLesboksen siirtolaisleiri on ollut jatkuvien levottomuuksien tapahtumapaikka.\nEfimerida ton Syntakton -lehden mukaan poliisi oli ensin löytänyt aseen, jolla epäiltiin Morianin siirtolaisleirin tulleen ammutuksi. Tämän jälkeen löydettiin epäilty.\nKaksi siirtolaista, toinen afgaani ja toinen iranilainen – saivat ampumavammat viime keskiviikkona heidän oltua lähdössä siirtolaisleirin portista ulos.\nLaittomien siirtolaisten virta Kreikan saarille on samaan aikaan jatkunut. Kreikan hallitus on edelleen haluton siirtämään siirtolaisia manneralueelle, huolimatta lupauksistaan. Päinvastoin Lesbokselle on ryhdytty rakentamaan lisää tilapäismajoitteita siirtolaisille.\nTällä hetkellä Lesboksella on yli 20 000 siirtolaista, mutta alunperin Morianin siirtolaisten vastaanottokeskus on mitoitettu ainoastaan 3 000 henkilölle.\nJos tällaisia ampujia on vain yksi, poliittisella poliisilla on helppo työ ottaa hänet kiinni.\nMutta jos ampujia on sata tai tuhat, menee homma jo hankalammaksi. Ja mikäli oman maan puolustajia on kymmenen tuhatta tai sata tuhatta, ei poliittinen poliisi mahda enää mitään.\nOnpahan kenties Ohisalon akalla kaksi nuoltavaa vähemmän…meinaan vaan, että tänne saatanan unionin pussin perällehän ne läpsyt kuitenkin ovat täysihoitoon tulossa…..\nOnpahan kenties Ohisalon akalla kaksi nuoltavaa vähemmän…meinaan vaan, että tänne saatanan unionin pussin perällehän ne läpsyt kuitenkin ovat täysihoitoon tulossa…..luin vähän huolimattomasti, kun en heti tajunnut, ettei noista loisista onnistuttu liekkiä sammuttamaan, vaan voivat edelleen läpsytellä myös Suomeen…